《闰月丙子判府相公被制命升使弼越六月癸卯公诞生之辰 其二》
宋代·朱长文

宣制初闻下玉墀，又逢盛事协熊罴。青霄灵昴凝祥久，紫府蟠桃结实奇。

养志增添龟鹤算，避权辞让凤凰池。从今若校中书考，屈指当如郭子仪。

作者简介：朱长文（1039—1098）北宋书学理论家；字伯原，号乐圃、潜溪隐夫，苏州吴县人（今属江苏苏州），未冠。